Cesarhanmun/geonobi-data huggingface dataset:
地名: 沃溝 (全羅道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 沃溝 (全羅道, 縣（監）)
年: 1600.0

○丁酉/全羅監司李弘老書狀, "臨陂、沃溝、萬頃、扶安、務安、咸平等官, 去二十三日, 狂風交雨, 終日不歇, 禾穗盡爲枯傷, 寸餘靑蟲, 遍滿太豆木花之田, 風蝗之災, 極爲驚怪。 全州居朱義浩、禮
              浩與崔奉春同謀, 殺害其叔, 出身朱雲鶴、奉春, 則雲鶴婢春伊之夫也。 以姪子婢夫, 謀殺雲鶴, 事涉綱常。 本道推鞫未安, 令該曹照例處置。"
地名: 沃溝 (全羅道, 縣（監）)
年: 1719.0

○旌褒孝行節義人。 平澤私婢千芩、沔川學生李性一、淸州士人李命煥妻申氏、木川士人金天揆、平澤私婢賤生、鎭川士人李熺、順天軍人金今先妻金氏、靑陽民韓道東妻崔氏、報恩幼學具爾極、平山士人洪萬昌妻金氏等十人, 以孝行貞節, 旌其閭; 唐津私奴同立ㆍ私婢莫芝、扶餘禁衛軍吳成安、唐津御營軍金斗尙、寧邊官奴四軍、順安寺奴弼柱等六人, 以孝行免役; 平山進士閔采萬、通德郞李時煥等二十五人, 以孝行忠義贈職; 松禾村民車成弼、衿川私婢二貞等四十一人, 以孝行貞節復戶; 沃溝村童金善文、价川村女善香等三十七人, 以孝行貞節, 賜物有差。
地名: 沃溝 (全羅道, 縣（監）)
年: 1778.0

○丙午/敎曰: "近者人心之不淑, 胡至此耶? 適因宮奴事, 自內査出者, 已爲三數人。 噫! 千古之逆, 何嘗有如興祚輩, 而其支屬之尙此出沒, 良覺懍然。 此則方令捕廳究覈, 而沃溝縣爲奴罪人命卜之族屬, 又在宮掖, 內間之不淨如此, 何責於外, 而至於該縣監之厚待命卜, 多給衣食, 兼差要任, 密勿使喚, 無異家奴, 揆以人情, 大是變怪。 國有法, 豈如是乎?" 仍命問奏沃溝縣監姓名。

○壬戌/配鄭澤孚于黑山島。 澤孚以沃溝縣監, 差任逆襸之奴, 道臣狀請, 拿問酌配。
地名: 南平 (全羅道, 縣（監）)
年: 1392.0

○孫興宗、黃居正、金輅等還朝。 慶尙道流人李種學、崔乙義, 全羅道流人禹洪壽、李崇仁、金震陽、禹洪命, 楊廣道流人李擴, 江原道流人禹洪得等八人死。 上聞之, 怒曰: "杖一百已下者皆死, 何故也?" 崇仁, 星州人, 字子安, 號陶隱, 星山君
              元具之子。 前朝至正庚子年十四, 中成均試, 壬寅, 中禮闈試丙科第二人, 拜藝文修撰, 累遷至典理佐郞。 洪武辛亥, 朝廷命遣貢士, 文忠公
              李仁復、文靖公
              李穡掌鄕試, 擢崇仁爲第一。 恭愍惜之不遣, 尋授成均直講、藝文應敎, 以至典理摠郞。 時金承得構朴尙衷等于池奫, 俱貶于外。 崇仁亦貶大丘縣, 戊午, 以成均司成召還。 辛酉, 喪母。 壬戌, 起復, 左右衛上護軍, 掌成均試。 以父在且踰期年不辭, 然人以此短之。 遷至典理判書, 陞密直提學。 丙寅, 以賀正使如京, 戊辰春, 被崔瑩門客鄭承可之讒, 貶通州。 夏, 瑩敗召還, 復知密直司事。 冬, 左侍中李穡朝京, 以崇仁爲副行。 己巳秋, 有人自日本來, 自稱永興君。 崇仁以姻親, 嘗識其爲人甚悉, 乃辨其僞, 見貶星州。 庚午夏, 以尹彛、李初之獄, 逮繫淸州, 以水災宥歸忠州。 壬申春, 復知密直, 夏, 貶順天。 至是, 居正至羅州, 杖其脊, 遂卒于南平, 年四十六。 子四人: 次點、次若、次騫、次參。 崇仁聰明絶人, 讀書輒成誦, 年未冠, 詩文已爲時輩所推。 博極群書, 尤精於性理之學, 自直講至判書, 皆兼製敎。 李穡病後, 事大文字, 全出其手。 高皇帝稱之曰: "表辭精切。" 李穡嘗曰: "吾東方文章, 前輩無如子安者。" 今我殿下命文忠公
              權近, 序其遺藁, 印行于世。 初與鄭道傳爲友, 從遊最久。 道傳後附趙浚, 知浚惡崇仁, 反陰毁之, 以致於死。 種學字仲文, 韓山伯
              穡之次子, 天性英豪。 恭愍甲寅年十四, 中成均試, 僞朝丙辰, 中同進士, 遂拜長興庫使, 積官至密直司知申事。 戊辰, 掌成均試, 陞僉書密直司事。 己巳, 同知貢擧。 時李穡當國, 種學連歲掌試, 人頗譏之。 恭讓君立, 李穡見劾, 種學亦貶。 庚午, 尹彛、李初之獄作, 父子俱在淸州逮中, 以水災, 俱得蒙宥。 壬申, 又貶咸昌。 至是, 興宗至雞林, 欲行脊杖, 門生金汝知方爲判官, 陰戒吏不得行法外刑, 因是僅活。 移置長沙縣, 興宗遣人, 追至茂村驛, 乘夜縊之, 年三十二。 子六人: 叔野、叔畦、叔當、叔畝、叔福、叔畤。 洪壽, 丹陽伯
              玄寶長子。 僞朝丁巳, 中同進士, 拜郞將兼成均博士, 累遷至知申事, 陞大司憲。 己巳, 拜僉書密直司事, 壬申夏, 貶順天, 亦因居正杖脊而死, 年三十九。 子四人: 成範、承範、興範、希範。 初玄寶族人金戩者嘗爲僧, 潛奸其奴樹伊之妻, 生一女。 戩之族人, 皆謂樹伊之女, 獨戩謂爲己女, 密加愛護。 戩後爲俗, 逐樹伊而奪之爲妻, 以其女嫁士人禹延, 盡給奴婢田宅。 延生一女, 適貢生鄭云敬。 云敬積官至刑部尙書, 生三子, 長卽道傳。 方其始仕, 玄寶子弟皆輕侮之, 每遷除臺省, 不署告身。 道傳意玄寶子弟使然, 嘗憤怨。 及恭讓君立, 以洪壽子成範爲駙馬。 道傳懼成範等, 乘勢發其原, 凡可以陷玄寶一門者, 靡不圖之。 及開國之際, 構殺成範, 遂構玄寶父子, 欲寘於死。 又緣趙浚與李穡、李崇仁有隙, 仍構穡及種學、崇仁等, 欲以爲援例。 及製卽位敎書, 條例便民事目, 繼論玄寶等十餘人罪, 寘諸極刑。 上使都承旨安景恭讀之, 驚駭曰: "旣云布寬大之恩, 何若是歟! 宜皆勿論。" 道傳等請減等決罪, 上曰: "禹玄寶、李穡、偰長壽雖減等, 亦不可。" 乃請其餘決杖有差, 上意決杖者不至於死, 勉從之。 道傳與南誾等陰謂居正等曰: "杖一百者, 不宜得生。" 居正等杖殺洪壽兄弟三人, 崇仁等五人皆及於死。 居正等還, 以因杖病死聞。 道傳欺罔上聰, 以報私憾, 上初不知, 及聞其死, 大加傷嘆。 我殿下辛卯之秋, 追理居正、興宗等罔上擅殺之罪, 以雪其冤。
地名: 南平 (全羅道, 縣（監）)
年: 1452.0

○丁巳/知敦寧府事姜碩德、副知敦寧府事朴去踈皆沈溫女壻也, 去踈與妻俱死, 其子長于碩德家, 文宗命碩德娶婦。 有去踈之奴, 以鞍匠, 役于紫門軍器監, 碩德通書于姜孟卿, 請限成婚給暇, 孟卿遂親啓令勿役。 又去踈乳母, 禮賓寺婢也, 曾令他婢代役, 後皆藏匿, 禮賓寺督納於去踈之家, 碩德告于承政院曰: "乳母在全羅道
              南平縣。" 孟卿亦啓, 令勿推。 至是, 憲府啓曰: "曾奉下旨, 大小人員, 一應私事, 毋得啓達, 今碩德以私事濫啓, 而孟卿以姪子, 知情啓達, 請論劾。" 命勿論。 許詡親啓魯山曰: "自古, 毁法亂紀, 自貴近始, 今者孟卿聽叔父碩德私事, 不嫌啓達, 卽位之初, 敎曰: ‘一應禮事, 毋得啓達。’ 今孟卿先毁之, 甚不可。 憲府劾之, 孟卿答辭甚倨, 而憲府以近臣, 不敢窮推, 罪亦大矣。 臣等聞而驚駭, 恐主上不知, 故來啓耳。" 魯山曰: "劾憲府, 何如?" 詡曰: "當下義禁府, 竝鞫碩德、孟卿。" 魯山曰: "予已知之。" 詡曰: "後有如此事, 臣等當親啓。" 魯山許之。
地名: 南平 (全羅道, 縣（監）)
年: 1460.0

○兵曹啓: "諸道諸驛革丞置察訪, 或幷一二三四道爲一道。 然驛路遼遠, 不得以時巡視。 且乘馹往來者, 謂爲一道, 不計遠近, 馳過數日程, 人馬俱困, 其弊不貲。 請以京畿及下三道諸驛量遠邇分道, 以京畿
              重林道所管仁川府
              重林驛ㆍ慶新驛、衿川縣
              盤乳驛、陽川縣
              南山驛、通津縣
              種生驛、富平府
              金輪驛、安山郡
              石谷驛, 同化道所管水原府
              同化驛ㆍ靑好驛ㆍ長足驛、南陽府
              海門驛、陽城縣
              加川驛、安城郡
              康福驛, 良才道所管衿川縣
              良才驛、廣州
              樂生驛、龍仁縣
              駒興驛ㆍ金嶺驛、竹山縣
              佐賛驛ㆍ分行驛、利川府
              阿川驛ㆍ吾川驛、陰竹縣
              留春驛ㆍ無極驛, 摠二十三驛合爲一道, 稱京畿左道, 以京畿左道察訪掌之。 忠淸道
              成歡道所管稷山縣
              成歡驛、天安郡
              新恩驛ㆍ金蹄驛、木川縣
              延春驛、淸州
              長命驛, 日新道所管公州
              日新驛ㆍ廣程驛ㆍ唯鳩驛ㆍ丹平驛ㆍ敬天驛、連山縣
              平川驛, 增若道所管沃川郡
              增若驛ㆍ加禾驛ㆍ土禾驛ㆍ順陽驛ㆍ化仁驛、懷德縣
              田民驛、永同縣
              會同驛、報恩縣
              原巖驛ㆍ含林驛、黃澗縣
              新興驛, 栗峯道所管燕岐縣
              金沙驛, 摠二十二驛合爲一道, 稱成歡道, 以增若道察訪掌之。 利仁道所管十驛、金井道所管十二驛、時興道所管五驛, 稱利仁道, 以本道察訪仍舊掌之。 栗峯道所管淸州
              栗峯驛ㆍ雙樹驛ㆍ猪山驛、鎭川縣
              台郞驛ㆍ長楊驛、文義縣
              德留驛、淸安縣
              時化驛, 連原道所管忠州
              連原驛ㆍ丹月驛、延豐縣
              安富驛ㆍ新豐驛、陰城縣
              用安驛ㆍ坎原驛、槐山郡
              仁山驛, 黃江道所管淸風郡
              黃江驛ㆍ水山驛ㆍ安陰驛、丹陽郡
              長林驛ㆍ令泉驛、永春縣
              吾賜驛、堤川縣
              泉南驛, 摠二十七驛合爲一道, 稱栗峯道, 以京畿、忠淸右道察訪掌之。 全羅道
              獒樹道所管二十五驛內, 南平縣
              廣里、吾林兩驛割屬永保道, 永保道所管二十驛內, 長城縣
              (丹嚴驛)
                  〔丹巖驛〕
                
              、茂長縣
              靑松驛割屬蔘禮道。 慶尙道
              安奇道所管寧海府
              寧陽驛ㆍ柄谷驛、盈德縣
              酒登驛ㆍ南驛, 長守道所管淸河縣
              松羅驛、興海郡
              望昌驛、迎日縣
              大松驛、長鬐縣
              大峯驛、慶州
              朝驛ㆍ六驛, 黃山道所管慶州
              奴谷驛ㆍ仇於驛、蔚山郡
              富平驛ㆍ肝谷驛, 摠十四驛合爲一道, 稱松羅道, 新置察訪掌之。 幽谷道所管十九驛、長守道所管十二驛合爲一道, 稱長守道, 以本道察訪仍舊掌之。 金泉道所管十六驛、沙斤道所管十五驛合爲一道, 稱沙斤道, 以本道察訪仍舊掌之。 召村道所管二十五驛、自如道所管十三驛合爲一道, 稱召村道, 以本道察訪仍舊掌之。 黃山道所管十驛、省峴道所管十五驛合爲一道, 稱黃山道, 以本道察訪仍舊掌之。 昌樂道所管七驛、安奇道所管十二驛, 合爲一道, 稱安奇道, 以本道察訪仍舊掌之。" 從之。
地名: 南平 (全羅道, 縣（監）)
年: 1465.0

○丙子/司憲府據南平京主人狀告, 啓曰: "內資直長崔漢, 前爲禮賓直長, 潛放選上奴, 收綿布給其妾, 妾已服招, 漢猶不承, 姦詐莫甚。 請收告身句問。" 從之。
地名: 南平 (全羅道, 縣（監）)
年: 1472.0

○刑曹三覆啓: "南平囚私婢心方與奸夫盲人林春謀殺本夫性林罪, 律該心方凌遲處死, 林春斬不待時。 仁順府奴元奉隨從罪, 絞待時。 林春篤疾, 取旨。" 命元奉減死, 餘皆依律。
地名: 南平 (全羅道, 縣（監）)
年: 1476.0

○刑曹三覆啓: "南平囚私奴吾乙未, 縛行人金克守投水, 以石亂歐, 又縛私奴明守, 投水致死罪, 律該從重斬待時。" 從之。
地名: 南平 (全羅道, 縣（監）)
年: 1479.0

○刑曹三覆啓: "南平囚私奴則金發、宣自潤, 藁葬偸取衣物罪, 咸平囚茂長將校池自守, 毆殺李陽老罪, 律該絞待時, 昌原囚白丁仲伊, 再犯竊盜罪, 依《續錄》絞待時。" 竝從之。
地名: 南平 (全羅道, 縣（監）)
年: 1481.0

○義禁府啓: "逆賊緣坐人等, 保授族親, 而今已年滿者, 或安置、或定屬于諸邑, 具數錄啓。 逆賊李施愛妾女李非, 珍島官婢定屬。 逆賊李明孝孼三寸姪莫同, 光陽安置。 逆賊李宗讓孼妹舍今, 順天官婢定屬。 逆賊孟順仁妾女巨夫非, 長鬐官婢定屬。 逆賊韓赫女子率非及貴今, 河東官婢定屬。 逆賊張奉子三同, 鎭海官奴定屬。 逆賊李孝純三寸姪竹善, 海南安置。 逆賊金滌子於吾金, 昆陽官奴定屬。 逆賊金成右三寸姪孝孫, 光陽官奴定屬。 逆賊崔自常三寸姪北間, 鎭海安置。 逆賊崔潤孫妾子懷生, 興陽官奴定屬。 逆賊金致溫三寸姪北間, 巨濟安置。 逆賊崔得京子伐應巨, 長鬐官奴定屬。 逆賊嚴興孫女子銀非, 河東官婢定屬。 逆賊趙璧許接人班者孫子石乙山, 咸原站奴定屬。 逆賊趙璧許接人金乞明三寸姪巖回, 咸原站吏定屬。 逆賊李孝宗許接人衆伊子同叱守、金叱同及雙龍女子梅花, 積生站奴婢定屬。 亂臣金昌孫子玉山, 金浦官奴定屬。 亂臣盧敬孫子末同, 長興官奴定屬。 亂臣崔湲子承同, 南平官奴定屬。 亂臣南愈女子命福, 廣州官婢定屬。 亂臣張益之子末同, 醴泉官奴定屬。 亂臣趙順宗三寸姪末孫, 驪州安置。 亂臣李季良三寸姪石乙同, 交河安置。 亂臣辛井保三寸姪玉同, 金海安置。 亂臣卞自義妾女召史, 密陽官婢定屬。 亂臣李仲淳三寸姪末致, 河東安置。" 從之。
地名: 南平 (全羅道, 縣（監）)
年: 1485.0

○戶曹啓: "全羅道
              南平居私奴家同納粟二千碩, 請從願論賞。" 傳曰: "前日林福納粟, 特令從良, 非重其粟, 乃嘉其心也。 然不可以此爲例。 若問家同所願, 則必欲爲良矣, 不可從也。 然不從其願, 則亦不可納粟, 何以處之?" 戶曹更啓曰: "固不可一從其願。 請聽其言, 酌其輕重論賞。" 傳曰: "從良旣不可, 且雖不納其穀, 封私穀事已下諭矣, 亦可以此賑民, 家同穀勿許納可也。"
地名: 南平 (全羅道, 縣（監）)
年: 1486.0

○刑曹三覆啓: "南平囚白丁梁今音山與在逃介叱同强盜罪, 律該斬不待時。 介叱同追捕斬, 妻子依《大典》永屬所在官奴婢。 典獄囚敦寧府奴山伊敺母折齒罪, 律該斬不待時。" 皆從之。
地名: 南平 (全羅道, 縣（監）)
年: 1507.0

○甲午/臺諫合司啓曰: "旣盡陳其情, 而亦悉聞上敎矣。 上以爲收議, 而不允, 是以臣言爲不當也。 臣等不敢居職, 請亟遞臣等之職。" 獻納朴祥啓曰: "臣以母病相見, 歸光州, 頗聞守令不法。 順天府使李公信貪婪無比, 刑罰刻薄, 又畜樂安官婢於衙內, 請托公行, 作弊多端。 同福縣監李懇, 以田八結, 作一牛, 從名輪駄, 駄價緜布, 一結收一匹, 輪督民間, 用之於官。 南平縣監宋麒孫刻木爲人, 名曰木將校, 用以施令, 一刻稽留, 罰徵緜布、米、太, 性又柔懶, 牽制奸吏。 礪山郡守李元英多率奴婢, 又率成雙子弟, 凡官廳出納之物, 令其子弟監之, 多行不法, 請皆罷職, 以警其餘。 又聞定難功臣金良彦覲親于湖南, 率奴三十餘名, 所經各官, 多般侵虐。 監司令珍原、金溝等倅, 檢擧支供, 不由直路, 橫行各官, 煩擾太甚。 良彦特蒙上恩, 初陞堂上, 所當謹愼, 而驕縱如此, 監司亦委定差使員, 致令作弊, 不得無罪, 請皆推問。" 大司諫南慄啓曰: "密陽府使鄭子芝爲海州判官, 貪汚尤甚, 州人怨之, 播諸詩章, 及爲任崇載從事官, 採紅駿於慶尙道, 囚督列邑人吏, 受賂還放, 以驛馬公然輸家。 爲人如此, 可以堪牧民之任乎? 善山府使李琬, 自盜官物, 載船輸京, 又令其子, 連續轉輸, 嶺南一路, 以琬爲貪汚第一, 延安府使任浩, 盜官物, 載船輸京, 連被告訴, 宜皆罷黜。 高山縣監張翼, 日事飮酒, 不治公務, 亦宜罷黜。" 傳曰: "土田、臧獲、蔭加、永文等事, 皆不允。" 傳于朴祥曰: "所啓守令不法事, 豈盡親見之乎? 若不親見, 聞於一人, 則一人之毁譽, 或未必公也, 見褒貶後, 當推問之, 金良彦事, 推問於監司。" 傳于南慄曰: "獻納則下鄕親聞之, 卿何從而聞乎, 何不公議於僚中, 而獨啓之乎? 黃海道褒貶已來矣, 延安府使居最, 當推問於監司。" 慄啓曰: "臣舊聞此語, 近因論啓大事, 未及議于僚中, 適見朴祥之啓, 臣亦啓之。"
地名: 南平 (全羅道, 縣（監）)
年: 1527.0

○(丁酉)
                〔辛酉〕
              /聽啓覆。 承旨啓: "南平囚寺奴目隱金花妻福德打殺事, 絞待時, 三覆。 稷山囚私奴玉同妻上典同生通奸事, 絞待時, 三覆。" 依律。
地名: 南平 (全羅道, 縣（監）)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 南平 (全羅道, 縣（監）)
年: 1750.0

○上過素沙, 望橋南平原淺草, 敎曰: "此皇朝經理楊鎬破倭處乎?" 承旨黃景源對曰: "經理密遣牛伯英、楊登山、解生、頗貴等, 擊倭奴於此, 又遣擺賽將二千騎, 爲繼援矣。" 上立馬慷慨久之。
地名: 南平 (全羅道, 縣（監）)
年: 1793.0

○湖南暗行御史鄭東榦復命, 進書啓, 上召見, 命吏、兵曹堂上, 登筵覆啓。 順天府使洪述祖, 以賑政治績, 爲一路最, 陞擬牧使。 興陽縣監李性重、龍潭縣令李勉輝, 俱以善治陞敍。 綾州牧使尹耆東、礪山府使金命益、全州判官趙翼鉉、任實縣監李潤瑞、樂安郡守洪采疇、南平縣監宋欽書、康津縣監成彦檝, 俱以不治, 勘罪有差。 先是, 道臣權&#x277D3;書長興府使元永胄殿最, 有間隙看書之目, 上以人非郤縠, 宜責浮文, 特置之下考。 至是, 御史言其賑政可尙, 上特命蕩滌檢擬, 以示弦韋。 別單曰: "羅州私奴判乭乘船出海, 渰死於草蘭島。 其妻崔聞訃, 往海島求屍, 終不得, 晝夜號哭, 常言待終祥溺死, 以從亡夫。 旣終祥, 崔具饌行祭, 謂以散飯, 出去浦邊, 久不還歸, 其子婦急往見之, 留屨浦岸, 溺死已久, 而貞心烈行, 誠甚卓然。" 禮曹覆奏, 請施給復之典, 從之。
地名: 南平 (全羅道, 縣（監）)
年: 1819.0

○戊寅/推鞫酌處諸罪人。 罪人金在默, 本以南平官奴, 奸黠浮浪, 除案被黜, 以寡女犯奸之罪, 定配渭原後, 移楚山。 在渭原時, 與謫客金魯亨面熟矣, 自謫逃躱, 漂遊四方, 掛凶書于華城, 譏詗被捉, 自華城捉送捕廳, 至於王府鞫問, 而前後供招皆以爲 "路逢金魯亨之八寸親魯信, 相與親熟, 仍作伴訪魯亨之弟魯鼎
              機張謫所, 受其書札, 傳于光陽故僉使姜昌一之子周喆。 昌一, 光陽之富民也, 將借其錢貨, 辦四五隻船, 又造火藥火箭等兵器, 以爲泛海稱兵之計, 金魯信爲都元帥, 諸將八十, 大兵十萬, 以此意掛榜于華城。 榜文則金魯信之自製手書者, 而渠使雇工李哲揭之云。" 自鞫廳, 發捕諸人, 盤詰面質, 則李〈哲〉供以爲, "在默給渠一緡錢一件襪, 使之揭榜云。" 姜周喆供以爲, "與在默及魯亨, 魯鼎, 面目素昧云。" 金魯亨供以爲, "同爲謫客, 數次來訪, 故見之。 而在默之移配楚山以後, 不相接面云。" 金魯鼎供以爲, "乙亥年間, 有過客自稱金成淳, 來訪, 謂 ‘與乃兄相親,’ 而蹤跡殊常, 故不甚接待, 到今思之, 乃其時所見人云。" 而魯亨、魯鼎所供, 皆以爲 ‘近族, 元無金魯信爲名者云,’ 魯鼎文書中, 有 ‘姜在健涉海入島, 留連數月之語。’ 以此問于魯鼎, 魯鼎供以爲, "在健嘗受學於渠叔日柱, 入島訪師云。" 令該道, 捉囚究問, 京畿監司趙鐘永, 捉致盤問於營庭。 在健供以爲, "入島訪師酬酢之際, 其師日柱以爲, ‘聖吉每於幸行時, 擊錚供辭, 皆所自製。 而擊錚之擧, 侄兒皆以爲不緊, 而吾旣一縷在世, 先父之事, 不一陳暴, 則生不如死云。’ 又以爲 "入島時, 知其狀者, 惟日柱之侄魯翊。" 而在健文書中, 魯翊書札, 有 ‘凶輩醞釀之語, 畿營以此修啓, 自捕廳, 發捕盤問。 在健則一如前供, 魯翊則供以爲 "本來無識浮浪著名, 朝廷義理, 實所不知, 而祖與叔作隻之人, 認爲凶輩, 此指金履陽也。 旣知有嫌, 豈可以恩人稱之乎?" 云。 鞫廳請竝嚴刑, 敎曰: "今見其供, 情節旣無涉於擧兵之案。 至於聖吉上言, 旣以日柱, 搆送納供, 此乃吐實也, 輸情也。 搆送之日柱, 置而不論, 謂其指使於幽陰之中, 必無不知, 而更問於兩囚, 則實未知其中窾。 況此獄起於上言之初則可也, 到今帖伏寢息之後, 追援丁丑之獄, 忽復窮覈者, 以事理則先後顚倒, 以刑政則大非朝家化龍蛇安反側之意, 卿等其更深思。 大抵龜、祿之凶言凶圖, 婦孺皆言, ‘我東萬世君臣上下之所當嚴守也,’ 惟此大義理, 秉而討之者, 爲忠爲人黨而護之者爲逆爲鬼, 爲今日臣子, 其可不知乎? 在健則實涉於背公死黨之跡, 知而故犯, 則其罪冞重。 魯翊則認秉討爲作隻, 指其人爲凶輩者, 專昧父不受誅父受誅之義, 迷而能覺, 則情有可原。 好生天地之德, 革心革面, 《大易》之訓。 朝家縱或失刑於如渠一二狐鼠, 何損威武乎? 以此判付內辭緣, 兩囚處, 嚴明曉諭, 取其自服, 萬一迷不知悟, 頑拒遲晩, 加刑取服。" 鞫廳奉敎, 嚴明曉諭於兩囚, 兩囚皆有感悟之意, 皆以改心革面, 納供, 而鞫廳以援本塞源之意, 更請嚴刑得情。 敎曰: "觀此兩囚之供, 可知悔心之已萌。 旣聽其服從, 又刑之, 民孰信令? 卿等未之思也。 此獄肯綮, 在於魯信。 而魯信之跡, 殆同捕風, 卿等謂此漢有乎? 無乎! 眞乎假乎! 金在默之援告李哲之掛榜, 純是實情, 別無奸詐乎? 無論虛實, 所當覈者, 擧兵。 而今以上言之舊案, 忽作謀叛之新證, 於理當乎否乎? 獄已老矣, 情不得矣, 徒擾百姓之心, 重貽朝廷之羞。 卿等獨不勞且苦乎? 已服之兩囚外, 諸囚, 一倂更爲嚴覈, 期得實情。" 鞫廳嚴刑究問於金在默, 在默始發直招以爲, "所謂金魯信, 本無其人, 卽渠詐稱也。 姜昌一則不給債錢, 金魯鼎則委訪謫所, 不爲饋飯, 皆曾所含憾, 以此誣陷云。" 而謊誕樂禍, 煽動人心, 乃其本性凶狡也。" 敎曰: "觀此所供, 益知本事之虛謊。 當初亨、鼎兩囚之發捕, 朝家非不爲疑, 特以其號至凶, 不可不一覈故耳。 所謂擧兵之案, 今旣脫空, 不必久爲滯囚。 而姜周喆亦然, 至於健、翊兩囚, 所坐雖不同, 旣以昔迷今覺, 自服, 亦合卽處。 而閱月設鞫, 徒致騷擾, 徒傷事體。 金魯亨、金魯鼎, 還發配所, 姜在健、金魯翊, 放逐鄕里, 姜周喆, 亦爲放送, 金在默、李哲還囚捕廳, 推鞫撤罷。"
地名: 南平 (全羅道, 縣（監）)
年: 1832.0

○禮曹, 以各式年京外忠、孝、烈狀報政府分等抄啓。 孝子旌閭秩。
                【京居故奉事金載健, 故學生尹滋榮, 水原府故嘉崔一晃, 開城府故進士全聖賓, 故武及第文基永, 故士人文尙穆、李瀁春, 公州故府使閔鎭綱, 鴻山故士人康世郁, 燕歧故士人柳始采, 谷城故士人安孝天, 咸平故士人安鳳胤, 全州故士人崔性全, 善山故嘉善姜允河, 安東故進士金正根, 三嘉故士人金時卿, 橫城故士人徐繼聖, 兔山故學生朴泰謙, 白川贈參議李益采, 平山故學生徐景裕, 平壤故士人金得南, 其弟得昌, 咸興故學生朴尙裕, 故五衛將李光福, 慶興閑良鄭陞九, 安邊故士人崔鎭弘。】
              孝女旌閭秩。
                【南平故士人吳柱學女十二歲兒。】
              孝婦旌閭秩
                【京居故校理李允謙妻趙氏, 春川故士人林壽崗妻金氏, 海州故士人吳載顯妻李氏。】
              烈女旌閭秩
                【京居故通德郞許澍妻柳氏, 故及第申弼朝妻李氏, 故士人李寅衡妻林氏, 故學生柳昶妻李氏, 故學生蔡東秀妻權氏, 故輔德李敬參妻申氏, 故學生金履休妻李氏, 故進士李鍾九妻南氏, 水原府故士人宋洛秀妻鄭氏, 江華府故劉聖弼妻李氏, 開城府故士人林挺㠎妻林氏, 故學生高命巖妻金氏, 故士人張漸秀妻李氏, 牙兵崔重玉妻裵姓, 高陽故士人兪益煥妻李氏, 故士人鄭遂觀妻李氏, 龍仁良人崔在寬妻金姓, 金浦故學生梁鍾五妻安氏, 始興故學生張錫泰妻李氏, 永平故士人金義孝妻李氏, 南陽故士人尹惟懋妻洪氏, 安山故士人李昹永妻柳氏, 長湍故士人朴壽泓妻黃氏, 竹山故士人崔學周妻權氏, 公州故士人李晶遠妻吳氏, 故生員韓得衍妻朴氏, 西原故士人宋一琦妻鄭氏, 洪州故士人李鵬浩妻金氏, 槐山故士人李獻圭妻朴氏, 牙山故學生金昌漢妻姜氏, 光州故士人朴性立妻李氏, 古阜故士人金允文妻李氏, 故士人李文邦妻盧氏, 故士人金瓚榮妻宋氏, 同福故貢生吳時炫妻金姓, 扶安故士人金豐夏妻朴氏, 泰仁故士人金道益妻權氏, 高山故士人鞠致權妻任氏, 南平故士人吳柱學妻金氏, 羅州故士人鄭榮裕妻廉氏, 綾州故士人裵舜祐妻吳氏, 安義故士人林翰臣妻朴氏, 咸陽贈參判權壽龍妻姜氏, 慶州故士人金聲極妻孫氏, 晋州故士人曺玧妻李氏, 大丘故鄕吏李恒彦妻洪姓, 故士人鄭匡一妻宋氏, 善山故業儒朴元澤妻朴姓, 三嘉故士人金時卿妻鄭氏, 禮安故士人李晩徽妻李氏, 安東故鄕吏金昌裕妻徐姓, 狼川故閑良張豐薰妻朴姓, 平海故幼學南泰陽妻車氏, 洪川故士人朴潤亨妻朴氏, 故學生李根鳳妻宋氏, 橫城故士人徐繼聖妻盧氏, 贈參議徐禮元未筓女, 故士人鄭俊濟妻金氏, 原州故士人崔允濟妻李氏, 黃岡故士人洪泰奎妻趙氏, 故士人趙錫瑨妻安氏, 谷山故士人金璘錫妻孫氏, 海州故士人申在一妻金氏, 故士人李時龍妻鄭氏, 故士人全時潤妻金氏, 江界故良人李泰龍妻朴姓, 義州故士人李大洽妻韓氏, 故士人獨孤籌妻崔氏, 泰川故士人金圭佰妻白氏, 价川故士人金利徵妻金氏, 平壤故士人朴道常妻李氏, 成川故士人李黯錫妻張氏, 德源故士人康履琥妻鄭氏, 北靑故學生鄭泰邦妻安氏, 穩城故良人金景佐妻張姓, 安邊閑良申益愼妻李姓, 故士人崔鎭弘妻鄭氏, 咸陽故士人朴昌建妻金氏, 厚州故士人許任妻崔氏, 洪原故士人金允恒妻姜氏。】
              節婦旌閭秩
                【益山故士人蘇全妻閔氏, 慈山
                  朴氏女。】
              忠婢旌閭秩
                【三陟私婢昌分。】
              忠臣贈職秩。
                【蔚山故通政李應春, 其子故訓鍊正承金, 倭變時父子倡義, 應春戰死於開雲浦, 承金多効功績者也。 三嘉故副正金蘭孫, 倭變時倡義戰死於鳳城山下。 梁山故學生鄭好仁
                  倭變時, 入聖廟抱五聖位板而出, 因被俘, 在獄九年終不屈老也。】
              孝子贈職秩
                【京居故僉知崔尙裕, 開城府故士人韓泰鎭、洪禹績、全氣大、韓敬儀, 陽城故學生徐命埰, 麻田故進士鄭贇, 陽智故學生高履明, 加平故學生朴廵, 龍仁故學生吳命喆, 驪州故參奉具圭錫, 長湍故士人李德潤, 安城故士人兪漢佑, 溫陽故士人金命性, 文義故士人金秋鎭, 燕跂故士人柳始明, 天安故士人李弼亨, 韓山故通德郞閔鈺, 其子故士人深, 木川故士人柳疇錫, 靈光故士人辛錫, 南原故學生李文冑, 古阜故士人金道器, 萬頃故士人任命恒, 故進士南宮&#x255AD;, 金堤故士人趙裕德, 長城故士人邊相賢, 全州故部將李馨遠, 故士人金運德, 安東故士人金始器, 故將仕郞申晫, 安義故士人林翰臣, 河陽故士人裵爾仁, 晋州故士人曺命勲, 尙州故學生成泰柱, 金山故處士李議峻, 春川故士人林壽崗, 原州故學生李漢傑, 海州故士人朴瑞東, 金川故士人沈景之, 長淵故學生姜翊周。】
地名: 興德 (全羅道, 縣（監）)
年: 1407.0

○己卯/太上王捨新殿爲寺, 以都僧統雪悟爲住持。 上賜名興德, 屬華嚴宗, 賜田二百結、奴婢五十口。 革宗屬額內南陽
              貫華寺, 移其田民給之。
地名: 興德 (全羅道, 縣（監）)
年: 1419.0

○興德寺僧啓: "太祖捨宮爲寺, 而屬奴婢三十口, 上王亦屬奴婢二十口。 今繕工奪奴二名爲泥匠, 有違太祖結社願意。 右奴等, 如不得還寺, 則將他奴充給。" 從之。

○卞季良等同聽三議政之議, 以啓于上曰: "柳廷顯言: ‘可令僧徒、父老讀誦歌曲, 又於奴婢可給寺社, 量給奴子。’ 朴訔、李原言: ‘前者皇帝求取銅佛, 上王不拜, 黃儼必奏。 皇帝已知我國不信佛道, 雖有讒訴者, 帝不信聽矣, 何足疑慮? 然不可不尊崇, 歌曲等書, 當使僧誦之。’ 訔又曰: ‘京中太祖所創興天、興德、興福等寺, 量給負薪之奴, 令僧錄司掌之, 輪番遞立可也。 又宜革慈福寺土田, 屬興天等寺及外方淨寺, 以資其生。’ 李原曰: ‘京外寺皆不可給奴也。 移屬慈福寺之田, 則可以資生。 若難於留京, 欲居外方諸寺, 則聽其所欲, 使居于外, 將京中寺社爲倉爲學可也。 皇帝若眞信佛, 則必不殺生矣。 今乃畋獵殺獸, 行刑殺人, 臣不信其崇佛也。 當以正道自守。’" 上以聞于上王, 上王曰: "屬奴僧錄司, 輪定各寺之議似當, 禮曹速取僧徒自願事目以啓。"
地名: 興德 (全羅道, 縣（監）)
年: 1437.0

○初, 興德縣監金相, 父在京病篤, 乃命來見。 相聞命, 坐廳事自若, 閱官貸駄以自隨, 置木緜二十餘匹於其家。 憲府聞之, 捕相從吏及京邸人問之, 皆伏, 遂囚相鞫之。 相父病劇幾死, 相無一言而伏曰: "請出見垂死病父, 而後受罪。" 許之, 父果死。 葬畢, 復囚問之, 相不伏曰: "前日欲見病父, 故詐伏耳, 實非盜用, 欲買官中所用之器而持此物來也。 若其置於吾家, 奴子與縣吏通同受而置諸其房也。" 憲府詰問前後異招, 遂加拷訊三次, 相猶不服, 幾於死矣。 相母上言:
地名: 興德 (全羅道, 縣（監）)
年: 1451.0

○庚午/視事。 司憲府啓: "文仲善稟命親傳, 職分當爲, 乃以烏梅牌委諸別監, 傳傳宣命, 集賢殿據理回說, 尙不覺悟, 反加橫言, 漸不可長。 請杖七十, 徒二年。" 上末減, 止笞四十。 刑曹啓: "兵曹令史李剛, 曾以鄕吏三丁入仕, 犯重罪配于遠地。 至是詐稱兵曹令史, 乃於忠淸道濫騎驛馹, 侵漁郵吏, 且僞造元自明等告身, 大壞禁網, 其售奸逞, 暴無比。 按律宜杖一百, 加役三年, 然此奸侫之徒, 只抵此律, 則將無所懲艾, 請行法外之律, 合戶徙邊。" 上曰: "豈以一人之罪, 延及妻孥, 又何必行法外之律乎? 當從正律罪之。" 左參贊安崇善啓: "臣昔赴京時, 觀中國人居家, 家皆善畜羊。 臣將此意回啓, 世宗大王差通事李興德, 買羊于中國而來, 仍使興德爲久任, 監養于分禮賓寺, 羊日繁盛。 非特此也, 典廐署亦掌犧牲, 其事非輕, 故世宗朝, 以金器之爲久任, 以養犧牲。 今無久任之人, 乃以新進之士, 送出迭入, 牧養諸事, 甚爲踈虞。 請得勤儉之人, 俾爲久任。" 上然之。 大司憲鄭昌孫啓: "各道分遣行臺議定, 而未行, 請遣之。" 上曰: "去春已遣行臺, 故予意以爲, 近者可停也。" 昌孫更啓: "前此分遣行臺, 所在守令及節制使, 處置使, 萬戶等, 多行不法, 聞行臺下界, 則望風驚輒匿所爲, 及其還京, 尋復如常, 似爲無益。 然其間有所警駭省者亦多, 命遣行臺, 甚合治體。 且本府聞外方犯法之事, 而移牒監司, 監司差守令推覈, 皆不如所聞, 而反掩其咎。 若行臺下界, 則本府隨所聞, 移牒行臺而推之, 豈不愈於差守令乎? 請分遣行臺, 踰月巡歷, 以嚴糾察, 庶有小補。" 上曰: "嘗有議者以爲: ‘近來行臺之行, 各官守令不法敗露者, 比比有之, 庶皆畏縮矣, 今明年間, 雖勿遣可也。’ 今聞卿言, 行臺復可遣也。 凡守令雖一月之內, 畏不犯禁足矣, 今秋亦遣甚可。 予當更議施行。" 昌孫又啓: "仲善以宦官受命, 親自宣傳, 職本當爲也。 乃以烏梅牌委諸別監, 遙宣上命, 又不悟集賢殿據理更問之故, 反加橫悖, 凌辱朝官, 近者經筵官饋餉時, 對客宦官, 以副提學崔恒, 不宜同入饋廳, 擅令出之, 其漸可畏。 如此之人, 不可以優恩待之也。 今不施正律, 而反加輕典, 臣恐無所懲艾, 而宦寺益張矣。 請加正律。" 不允。 兵曹啓: "武備司正郞孫肇瑞, 因修築都城, 常仕修城都監, 乘輿司正郞宋處儉, 曾參陣說, 修撰陣說, 乃武備之事, 武備司事煩, 乘輿司事簡。 請以事簡之任, 移授肇瑞, 而仍監修城, 以事煩之任, 移授處儉, 而常仕本司。" 從之。 時人皆言, 肇瑞人品不及處儉, 故因其事而請之也。 刑曹請: "以趙育屬公奴婢, 於成均館給十口, 南部學堂三十口, 中部學堂三十五口, 東部學堂二十五口, 西部學堂、漢城府、司諫院各十口。" 上曰: "繕工監掌工役, 專用人力, 須於繕工監量給四十口, 然後分諸他司。"
地名: 興德 (全羅道, 縣（監）)
年: 1452.0

○丁巳/司憲府啓曰: "分禮賓寺別坐金第南、錄事兪卿老等諸邑所納生芻, 以綿布準價收之, 凡十五匹, 置于寺奴家, 有一縣吏告于本府, 本府劾之, 已得其情。 請收第南告身囚之, 拿致卿老推鞫, 且別坐李興德, 本係微賤, 其妻乃參判姜籌賤妾女也, 前者授廣興倉使, 攸司以不宜長官, 論請改差, 後以能牧羔羊, 特加一資, 授本職, 而所行如此, 今雖赴大明, 不得論劾, 請罷之。" 傳曰: "議于大臣。"
地名: 興德 (全羅道, 縣（監）)
年: 1456.0

○賜奏聞使申叔舟、謝恩使權擥奴婢幷各八口、田各六十結, 書狀官李垤、通事李興德ㆍ高用智ㆍ金有禮ㆍ金辛各田十五結, 乙亥年奏聞使金何、副使禹孝剛奴婢幷各四口、田各三十結, 書狀官李元孝、通事金自安ㆍ安至善田各十結。

○義禁府啓: "已曾永屬李塏三寸叔李季町于興德, 河緯地三寸姪河甫于務安, 朴仲林三寸姪朴龍伊、朴斯枰等于長鬐, 朴斯梯、朴斯杠、朴楨于機張, 朴崝三寸姪朴謙文、朴信文、朴守文、朴思文等于鎭海, 柳誠源三寸姪柳文成、柳文山等于漆原官奴。 今奉傳旨, ‘亂臣緣坐人內, 伯叔父及兄弟之子安置’, 請將上項人等, 仍於所在安置。" 從之。 義禁府又啓: "吳諄聞鄭冠反謀, 崔漢、崔泮聞兄沔反謀, 李孝宗、許曾聞李智英反謀, 內隱伊、丁香、莫今聞阿加之反謀, 而竝不告, 律應杖一百、流三千里。" 從之, 命漢泮、內隱伊、丁香、莫今屬邊邑奴婢。
地名: 興德 (全羅道, 縣（監）)
年: 1457.0

○領議政鄭麟趾等據巡察使朴薑、具致寬啓本議: "諸浦外藩籬, 諸鎭次藩籬也。 大抵欲密不欲踈, 密則有相掎角之勢, 踈則道路遙隔, 不及救援。 且所謂島夷長於水戰, 而短於騎戰, 我國長於騎戰, 而短於水戰。 臣等以爲倭奴慓悍輕死, 善用短兵, 若投隙登岸, 白刃相接, 則我之不捷, 什常八九, 前朝之季可鑑。 雲峯之戰, 不有我太祖之神武, 三道之民幾無孑遺。 所謂甘浦以北, 風浪險惡, 賊船來往勢難者。 臣等以爲前朝之季, 倭賊侵至咸興, 賊勢甚熾, 不有我太祖之神武, 咸吉之民亦無孑遺。 開國以後列聖相承, 廣詢群策, 龍驤駕海, 虎旅屯陸, 然後倭寇寢息, 耕耘竝海, 是雖聖化能服其心, 亦由藩籬牢固, 賊不敢窺覘耳。 今撤甘浦以北船軍, 則江原、咸吉之船軍, 皆當革除, 是自撤其藩籬也而可乎哉? 己亥庇仁之戰, 縣監宋虎生帥兵守城, 賊圍之甚急, 藍浦兵馬使吳益生竪旗于北, 舒川郡事金閏吹角于東, 救兵四至然後賊懼乃退, 是亦邊郡密比之明驗也。 盈德、淸河、延日、機張、鎭海、務安、興德、藍浦等地, 沿海防禦最緊之邑, 城郭館舍已備, 非一二年之經營。 丑山、漆浦、包伊、開雲、海雲、知世、助羅、所可、沙月串、突山、築頭、高巒、大津、唐津等浦, 或以退排或以密比爲可革, 然舟船非匏繫之物, 若有賊變, 或合或離, 出入救援。 況賊來無定處, 且排設已久, 倭賊悉知, 六十年間別無見敗之處。 今不宜無事而更改成規, 然非臣等之所洞見。 乞令曾經諸道觀察使、都節制使、處置使者熟議。 一, 兩界則防禦最緊, 道里遙隔, 軍官率多厭憚不赴, 不得已差遣朝官爲都鎭撫, 其餘軍官亦用京軍士。 若下三道, 則與兩界體勢不同, 今若稱都鎭撫差定, 非惟騶從供億之弊, 必將(寅)
                〔夤〕
              緣僥倖以爲媒進之階, 無益而有害。 又其餘軍官, 皆以下番京軍士帶行, 計日給到, 則人人希望仕到, 爭先趨附。 或以族親, 或以舊知阿私, 帶率軍官, 任意閑遊, 甚者或常在家, 虛錄仕到, 詐僞日滋, 及其番上, 奪人都目, 互爭是非, 訟端蜂起。 不特此也。 侍衛禁兵, 輕與方鎭將帥, 於大體何如? 況今下番軍士, 皆籍名諸翼, 使不得任意出入, 如有邊警, 皆令徵聚應變, 何必口傳然後乃爲緩急之用乎? 臣等以爲姑仍舊, 擇閑散人有武才者率行。 一, 兩界防禦最緊, 欲戍卒之多, 設立充補之法, 而實授甲士者, 亦不番上, 但赴防而已。 我朝侍衛禁兵來自三道者, 不啻什九, 若兵曹不更試, 只以仕到矢數, 相考授職, 則臣等恐猥劣無用之輩, 冒濫得授, 而禁兵終至於不精矣。 一, 本朝昇平日久, 生齒日繁, 土地有限, 居民濱海。 今若刷出安眠串居民, 則彼之棄舊徙新之苦, 姑置勿論, 以六百餘口之人, 將居之何地? 況他道沿海居民, 不得盡皆刷出, 則何獨患於安眠之居民乎? 臣等以爲此地牧場已居半, 南有處置使助兒梁助戰之所, 北有都萬戶及泰安節制使防禦, 海岸又無船泊處, 倭寇亦不得卒入爲寇。 其居民宜令仍舊, 其無松木山麓許民耕種, 其松木茂盛處嚴加禁伐, 毋得作田, 庶幾官民兩便。" 右贊成申叔舟議: "沿邊諸浦猥多, 兵分力弱, 其勢終須革不緊以補緊處。 今巡察使等, 已親審其形勢, 必不太遠。 況雖曰革之, 實移泊他浦耳, 船與軍無損, 而又無遷徙更建之勞矣。 但盈德、興海新鎭之軍, 不宜以水軍充立, 其水軍悉分屬他浦, 更以陸軍充給。 沿邊有城郭縣邑殘弊者, 以內地縣邑割補置鎭。 三道都節制使、處置使, 今已各置首領官、都鎭撫, 但邊將等軍官, 率多無賴之徒, 如吏典去官者, 侵漁軍戶爲弊不貲。 且於防禦無益, 悉依兩界例, 以下番軍士中有武才者率行, 其給則下三道與兩界苦歇不同, 量減仕到, 鎭則都節制使, 浦則處置使, 無時檢擧。 忠淸道沿邊之地, 無造船材木, 但安眠串耳。 今新入之人, 必有舊居之地, 雖刷出無新徒之苦。 依啓本施行。" 啓下兵曹, 兵曹啓: "第一條, 丑山浦、包伊浦、漆浦革罷, 船軍移屬興海鎭事, 則丑山浦船軍等, 皆居寧海府以上諸邑, 與海鎭隔遠, 不可移定, 宜屬寧海鎭。 但防禦最緊水軍, 不可盡屬於鎭。 今革罷包伊浦、開雲浦、海雲浦船軍共一千五百二名內, 富山浦、鹽浦、加乙望浦各四百名, 多大浦二百名、西生浦一百名, 量其所居遠近移屬。 且漆浦雖不可泊大船, 船小則可以泊立, 況今興海雖新置鎭, 無軍以戍, 則漆浦不可遽革, 改作小船, 仍舊防禦, 興海鎭軍, 則用傍近閑良人, 漸次充定。 第二條, 諸道都節制使, 兼差判府事事, 則軍民重事, 不可一人兼掌, 仍舊施行。 第十二條, 都節制使、處置使、都鎭撫差定事, 則以軍官爲都鎭撫, 似爲輕易, 選諳鍊朝官差首領官。 且諸營鎭邊將帶去軍官, 率用典吏去官無賴之徒, 甚爲不可。 請依啓本, 於下番京軍士中, 令擇有武才可用者, 自擧口傳率行, 仕到之數, 半兩界赴防者。 第十五條, 沿邊諸鎭, 試充補甲士事, 則下三道甲士, 乃番上侍衛禁軍, 事體與兩界異, 不可以外方所試便許除職, 仍舊爲可。 若沿邊諸邑幷合作鎭事, 委觀察使審定, 啓聞後擬議施行, 餘如所啓。" 從之。
地名: 興德 (全羅道, 縣（監）)
年: 1464.0

○全羅道
              古阜船軍林陽茂、金堤
              鄭連等五人詣承政院密啓曰: "羅州牧使宋益孫潛有異志, 連結古阜郡事柳晡、興德縣監金徽、井邑縣監李文饒、茂長縣監由峻, 潛通於南陽府院君
              洪達孫, 謀爲不軌。 蹤迹荒唐, 且益孫有悖逆之言, 故來告耳。" 命義禁府都事洪剛往羅州, 拿益孫及判官崔昕首吏各一人來, 知事鄭忠源拿晡、徽、文饒、峻及事干古阜人金得精ㆍ尹毛隱ㆍ論伊、南原人孫今ㆍ孫成己、僧弘識、書員崔守萬、益孫奴金金等來, 又命囚林陽茂等於義禁府, 以待益孫之來。
地名: 興德 (全羅道, 縣（監）)
年: 1473.0

○刑曹三覆啓: "興德囚奴石伊, 與在逃朴失等, 劫金得守家强盜罪, 律該斬不待時, 朴失追捕斬, 依受敎, 妻子永屬所居邑奴婢。 永同囚長興庫婢檢德, 與物故奸夫莫山, 同謀殺害本夫罪, 律該凌遲處死, 松禾囚白丁趙栗, 與行刑李奉田等殺人强盜罪, 律該斬不待時, 依受敎, 妻子永屬所居邑奴婢。" 皆從之。
地名: 興德 (全羅道, 縣（監）)
年: 1474.0

○刑曹三覆啓: "河陽囚金連妻戒德, 與女壻羅順同相奸, 順同爲首, 謀殺金連未行罪, 律該各斬不待時, 平壤囚良人嚴伊、桂山、康春, 與在逃白丁桂同, 同燒張石剛、魯興德家, 强奪馬牛衣服罪, 律該斬不待時, 在逃者追捕斬。 依受敎, 妻子永屬所在官奴婢。" 竝從之。
地名: 興德 (全羅道, 縣（監）)
年: 1478.0

○義禁府啓: "昌原君
              晟奴元萬聽本主敎令, 以環刀殺古邑之, 石山以索懸掛古邑之罪, 各杖九十、徒二年, 同良、山伊等古邑之屍身城外投置罪, 各杖六十、徒一年, 竝以私賤, 決杖一百, 餘罪收贖, 洪玉亨誘引私婢永今, 給與昌原君家罪, 杖九十、徒二年半, 頃奉傳旨。 女屍殺害情迹知而不告後現, 則良人屬賤, 賤人及本家奴婢, 極邊殘邑官奴婢永屬, 奴元萬、石山、同良、山伊等知古邑之被殺而不告, 決杖一百後, 當屬極邊殘邑奴, 奴千金、婢夫合、性今、都叱今ㆍ芿叱德、仍邑德、無心幷永屬, 婢夫良人石根屬賤。 昌原君伴人學生任仲厚ㆍ金興德、乳母夫內資寺奴朴今〈音〉同、乳母家婢甫老未, 昌原君家朝夕服役, 專掌幹事, 陰哲生昌原君家非徒進退干謁, 古邑之殺害後, 再度進謁, 古邑之殺害根因, 固宜相知, 隱諱不告, 任仲厚、金興德、陰哲生當屬賤, 朴今音同ㆍ甫老未亦宜永屬。" 命元萬、石山、同良、山伊、姜〈千〉金、婢性今、仍邑德、夫合、都叱今、無心竝永屬極邊殘邑奴婢, 石根從賤, 洪玉亨決杖邊遠充軍, 任仲厚、金興德、陰哲生、朴今音同ㆍ甫老未勿論。
地名: 興德 (全羅道, 縣（監）)
年: 1489.0

○壬申/御經筵。 講訖, 持平李世銓啓曰: "今命塞興德寺北路, 臣等未知其由。 若爲寺刹, 則於人觀聽何如?" 上曰: "非也。 以地理之說防之耳。" 世銓曰: "儒生上寺, 僧人法當告於該司, 而大妃遣人擲奸, 臣未知大妃何緣而知之? 臣請知其由。" 上曰: "予亦不知也。 但大妃遣中官視之耳。 塞路事, 予當商量爲之。" 世銓更啓曰: "臣不知風水之學, 若以地理之說而防塞, 則梨峴大路, 尤近於昌慶宮, 當先防塞也。 舍此大路而防寺北小路, 孰謂殿下不爲寺刹也?" 上曰: "予更思之。" 大司諫金敬祖啓曰: "臣嘗爲判決事, 凡奴婢相訟者, 其父母分給奴婢于諸子, 而不成文券, 諸子各執使用, 傳至子孫, 姦猾者稱祖父母未分奴婢, 爭訟者比比有之。 請父母已分奴婢, 則雖無文券, 至孫爭訟者勿聽理事, 立法何如?" 上顧問左右, 領事尹壕、同知事李世佐啓曰: "此言至當。" 都承旨韓堰啓曰: "此言似是而非。 强暴之人, 合執奴婢者, 亦多有之, 至孫勿聽理, 則冤抑不小。 但在聽訟官裁斷如何耳。" 上曰: "法不可輕立。 聽訟官明辨之可也, 何必立法乎?"
地名: 興德 (全羅道, 縣（監）)
年: 1512.0

○先是, 上敎諭中外曰: "本朝忠臣、孝子、烈婦事績, 未及圖寫者, 竝無遺搜摭, 續印成冊, 禮曹行移各道, 節義可旌人姓名職銜, 使無遺牒報。" 至是, 全羅道觀察使南袞啓: "金堤郡鄕吏李堂妻同叱今, 李堂身死後, 十五年未嘗除服, 設素帳於寢房之側, 置神主其內, 每朝夕, 誠心酹奠, 一如其初。 淳昌郡官婢姜阿之, 年少未適人, 時訓導柳文豹娶爲妾, 及文豹遞去後守信, 文豹身死, 服喪三年。 喪畢, 其父母欲改嫁, 不從, 投匿文豹兄舍得免。 居不事容飾, 不數年, 其父母多方誘之, 又欲改嫁, 卽斷髮, 逃歸于文豹之家, 至今全節寡居。 扶安縣進士宋世貞性至孝。 其父雄得背癰, 百藥無效, 晝夜吮血, 瘡根盡出, 以至得生。 及歿廬墓三年, 不食五辛, 鄕閭稱孝。 其母金氏尙存, 如有小疾, 不解衣帶, 躬自湯藥, 雖家業貧窮, 而必求甘旨, 奉養不懈。 興德縣鄕吏陳侃之父, 得淋疾濱死, 侃涕泣親吮, 其痛遂愈。 學生金膺, 無子而死, 其妻陳氏, 備禮斂葬, 泣奠三年。 終制後每月朔望, 祭祀不撤, 朝夕哀泣。 沃溝縣幼學梁成允, 其父甸年踰六十, 得風疾, 臥床數歲, 成允晝夜不解衣帶, 每當大小便, 輒負以出入, 臨死嘗糞。 旣而甸沒, 廬墓三年盡哀。 母張氏亦以宿疾, 臥床十餘年, 侍奉一如父。 及歿, 又廬于墓側, 朝夕禮奠, 前後六年, 不出洞口, 克盡子職。 任實縣生員朴蕃, 其父病苦, 嘗糞以驗死生。 父欲嘗鴨, 乃率同腹, 行求水邊, 數日不得, 乃拊臂號慟, 忽有鴨浮出水面, 持以饋之。 父歿, 廬墓三年。 康津縣居前縣監高水精, 遭母喪, 俯伏殯前, 勺飮不入口者幾一朔, 及葬廬於墓側, 啜粥終三年, 奠物親自炊(㸑)
                〔爨〕
              。 終制後, 鄕人或有言及父母之事, 未嘗不號慟失聲云。"

○甲子/文城府院君
              柳洵、左議政柳順汀、右議政成希顔、交城君、盧公弼、驪平府院君
              閔孝曾、吏曹判書宋軼等議曰: "惟此倭奴, 久爲編氓, 一朝背恩叛亂, 雖可窮討。 然以古昔帝王事觀之, 其待夷狄也, 但羈縻以禽獸待之而已。 今者斬叛亂之徒, 函首來獻, 則可以乘此機會, 許和也。 若不許和, 則其心必絶望於和, 寇抄不已, 南方百姓受苦, 其可免耶? 且西北邊患日甚, 固當愼守。 若三面受敵, 則我國軍民, (雖)
                〔難〕
              以支禦, 不若乘此時許和。 帝王之待小醜, 不可窮治其罪也。" 傳曰: "日者陷城殺將, 其禍不測。 予以否德, 爲臣民之主, 其痛憤何極? 當初叛亂時, 其心必謂勢窮, 則當請日本, 懇求和親, 今日請和, 乃此意也。 今輕許其和, 則陷於弸中三寸之舌, 日本亦輕我矣。 卿等曰, 今不許和, 則當有後悔, 予意以爲, 今雖許和, 不無後悔。" 再啓, 傳曰: "許和之事, 大臣雖以時勢爲言, 然今日恐動, 則明日許和, 明日恐動, 則又明日許和乎? 雖以生民受苦爲言, 被擄人物, 亦皆未還, 彼亦吾民。 豈分彼此哉?" 順汀別啓曰: "近敎以興天、興德兩寺故基, 許人造家, 臣以爲聖朝事也。 其所懸大鍾, 請鑄成軍器。" 傳曰: "令工曹鑄銃筒, 分送兩界及下三道防禦緊急處, 分藏諸鎭, 以備他日之用。"